Rikunarita-ORG/Wikinium huggingface dataset:
# Tetrapod

| Tetrapod Julat zaman: Devon Awal - Holosen,  |
| --- |
|  |
| Wakil daripada keempat-empat kelas tetrapod ekstan, (ikut arah jam dari kiri atas): katak (amfibia), *hoatzin* (burung), bengkarung (reptilia), dan mencit (mamalia) |
| Pengelasan saintifik  |
| Domain: | Eukaryota |
| Alam: | Animalia |
| Filum: | Chordata |
| *Klad*: | Teleostomi |
| Superkelas: | Tetrapoda autoriti tidak diketahui, sebelum 1912 |
| Subkumpulan |
| * Kelas Amphibia
* Siri Amniota
	+ Klad Sauropsida
		- Kelas Reptilia
		- Kelas Aves
	+ Klad Synapsida
		- Kelas Mammalia

dan lihat teks |

Superkelas **Tetrapoda** (Bahasa Yunani Purba τετραπόδηs tetrapodēs, "berkaki empat"), atau **tetrapod**, merangkumi vertebrat beranggota empat pertama dan keturunannya, termasuk amfibia, reptilia, burung, dan mamalia hidup dan pupus. Tetrapod berevolusi daripada ikan bersirip cuping kira-kira 395 juta tahun lalu pada Zaman Devon. Leluhur akuatik spesifik bagi tetrapod, dan proses bagi kejadian kolonisasi tanah, kekal tidak jelas, dan bidang penyelidikan dan perdebatan giat sesama ahli paleontologi sekarang ini.

## Lihat juga

* Bentuk badan
* Hexapoda
* Hidupan prasejarah
* Oktopod
* Skala masa geologi
* Tetrapod (struktur)
* Tiktaalik

## Rujukan

### Sastera

* Clack, J.A. (2012). *Gaining ground: the origin and evolution of tetrapods* (ed. ke-2). Bloomington, Indiana, Amerika Syarikat: Akhbar Universiti Indiana.CS1 maint: ref=harv (link)

## Bacaan lanjut

* Clack, Jennifer A. (2009). "The Fin to Limb Transition: New Data, Interpretations, and Hypotheses from Paleontology and Developmental Biology". *Annual Review of Earth and Planetary Sciences*. **37** (1): 163–179. doi:10.1146/annurev.earth.36.031207.124146.
* Hall, Brian K. (ed) (2007). *Fins Into Limbs: Evolution, Development, and Transformation*. Chicago: University of Chicago Press. m/s. 344 ms. ISBN 9780226313405.CS1 maint: extra text: authors list (link)
* Long JA, Young GC, Holland T, Senden TJ, Fitzgerald EM (November 2006). "An exceptional Devonian fish from Australia sheds light on tetrapod origins". *Nature*. **444** (7116): 199–202. Bibcode:2006Natur.444..199L. doi:10.1038/nature05243. PMID 17051154.CS1 maint: multiple names: authors list (link) CS1 maint: ref=harv (link)
* Benton, Michael (2005). *Vertebrate Palaeontology* (ed. ke-3). Blackwell Publishing.CS1 maint: ref=harv (link)

Templat:Chordata
Templat:Evolusi
Templat:Fins, limbs and wings
# Gigi kacip

| Kacip |
| --- |
| Gigi kekal separuh kanan arkus gigi bawah, dilihat dari atas. |
| Gigi kekal, dilihat dari kanan. |
| Butiran |
| Pengenalpastian |
| nama bahasa Latin | *dentes incisivi* |
| MeSH | D007180 |
| TA | A05.1.03.004 |
| FMA | FMA:12823 |
| Terminologi anatomi |

**Gigi kacip**, **gigi acip** atau **insisor** (Ubt.) merupakan jenis gigi pertama yang tumbuh dalam mamalia heterodon. Gigi acip terletak pada pramaksila di rahang atas, dan mandibel di rahang bawah.

## Fungsi

Dalam sebilangan besar mamalia herbivor atau omnivor, misalnya manusia dan kuda, gigi acip disesuaikan untuk menggigit benda yang keras. Gigi acip kucing adalah kecil, oleh itu kucing menggigit daging dengan gigi taring dan karnasial. Gigi acip atas gajah terubah suai menjadi gading; begitu juga dengan Narwhal (sejenis ikan paus) yang mana sebatang gigi acipnya berkembang menjadi gading yang lurus dan berpilin. Gigi acip rodensia tumbuh sepanjang hayat tetapi dirapikan dengan menggerogot selalu.

## Bilangan dan jenis gigi acip

### Manusia

Manusia biasanya mempunyai lapan batang gigi acip yang terbahagi kepada empat jenis darab dua batang. Jenis-jenisnya adalah:

* gigi acip sentral maksila (di tengah-tengah rahang atas)
* gigi acip lateral maksila (di antara gigi sentral dan taring rahang atas)
* gigi acip sentral mandibel (di tengah-tengah rahang bawah)
* gigi acip lateral mandibel (di antara gigi sentral dan taring rahang bawah)

### Haiwan selain manusia

Sesetengah spesies primat, kucing dan kuda mempunyai 12 batang gigi acip. Rodensia ada empat batang, manakala rubah ada sembilan batang. Arnab yang pernah dianggap sebagai rodensia, menjadi berbeza kerana hanya ada lapan batang gigi acip — sepasang "gigi lancip" kecil terletak di belakang sahaja pasangan gigi yang paling anterior. Gigi acip digunakan untuk menggigit makanan keras seperti daging merah.

## Gambar selebihnya

* Mulut.
* Maksila kiri. Permukaan luar.
* Dasar tengkorak. Permukaan dalam.

## Lihat juga

* Gigi taring
* Gigi geraham kecil
* Gigi geraham

## Rujukan
# Fossorial

Organisma **fossorial** adalah haiwan yang menyesuaikan diri bagi menggali dan tinggal di bawah tanah seperti badger, tikus mondok buta. Ia merupakan adjektif yang sering digunakan bagi menggambarkan habitat tinggal di bawah tanah, sungguhpun adaptasi fizikal adalah minima — dengan itu, kebanyakan lebah dan penyegat digelar "fossorial Hymenoptera", dan kebanyakan mondok dianggap fossorial. Sesetengah organisma menggunakan fossorial bagi membantu mengawal suhu, sementara yang lain menggunakan habitat bawah tanah sebagai perlindungan dari pemangsa atau simpanan makanan.

Sesuatu haiwan dikatakan sebagai subfossorial sekiranya ia menunjukkan adaptasi terhad bagi gaya kehidupan fossorial.

## Rujukan

* "Fossorial - Definition of Fossorial". Amateur Entomologists' Society. Dicapai pada September 2012. Check date values in: `|accessdate=` (bantuan)
* "Fossorial Legs". University of Sydney. Diarkibkan daripada yang asal pada 2012-09-15. Dicapai pada September 2012. Check date values in: `|accessdate=` (bantuan)
# Cynomys

| *Cynomys* Julat zaman: Hujung Pliosen - Kini |
| --- |
|  |
| *Cynomys ludovicianus* |
| Pengelasan saintifik |
| Alam: | Haiwan |
| Filum: | Kordata |
| Kelas: | Mamalia |
| Order: | Rodensia |
| Suborder: | Sciuromorpha |
| Keluarga: | Sciuridae |
| Tribus: | Marmotini |
| Genus: | Cynomys Rafinesque, 1817 |
| Spesies |
| *Cynomys gunnisoni*
*Cynomys leucurus*
*Cynomys ludovicianus*
*Cynomys mexicanus*
*Cynomys parvidens* |

Cynomys ialah genus rodensia seperti tupai tanah dalam keluarga Sciuridae yang ditemukan di padang-padang rumput Amerika Utara dengan ketinggian 2,000 hingga 10,000 kaki (600 hingga 3,000 meter) dari aras laut. Tupai-tupai spesies keluarga ini berkumpul dalam kawanan besar yang bersarang di bawah tanah.

## Ciri-ciri

Spesies-spesies tupai dalam genus Cynomys berbadan katik dengan ukuran dari ekornya sampai ke muncung sebanyak 30–40 sentimeter dan berat antara 0.5–1.5 kilogram. Berat badan spesies yang jantan semasa mencari pasangan betina untuk mengawan. Kaki-kaki tupai ini berkuku panjang dan mempunyai tapak berkulit tebal yang memudahkannya menggali lubang.

Panjang tengkorak tupai ini dari belakang sampai ke muncungnya berukuran di antara 5.2–6.4 sm. Telinganya kecil. Deria pendengarannya lebih peka kepada frekuensi bunyi yang lebih rendah daripada 63 Hertz berbanding pendengaran rodensia-rodensia lain.

## Sarang

Sebuah sarang mempunyai kedalaman 1–3 m (3.3–9.8 ka) daripada permukaan tanah, garis pusat lubang masuknya berukuran 10–30 sm panjang dan kadang-kadang dikelilingi busut. Kawasan sarang mempunyai keluasan satu pertiga hektar, rumput kawasan sekelilingnya digigit sampai pendek.

## Taksonomi

Nama genus *Cynomys* dijejak kepada kata-kata bahasa Yunani κυνός *kynos* "anjing" dan μυς *mys* "tikus" kerana tupai-tupai ini menyalak seperti anjing untuk memberi amaran kedatangan pemangsa antara satu sama lain.

### Spesies-spesies

Genus ini mempunyai lima spesies tupai:

| Gambar | Nama saintifik | Taburan |
| --- | --- | --- |
|  | Cynomys gunnisoni | Utah, Colorado, Arizona dan New Mexico |
|  | Cynomys leucurus | Wyoming barat, Colorado barat, Utah timur dan Montana selatan. |
|  | Cynomys ludovicianus | Saskatchewan, Montana, Dakota Utara, Dakota Selatan, Wyoming, Colorado, Nebraska, Kansas, Oklahoma, Texas, Arizona dan New Mexico |
|  | Cynomys mexicanus | Coahuila, Nuevo León dan San Luis Potosí, Mexico |
|  | Cynomys parvidens | Utah |

## Rujukan

### Sumber-sumber

* Hoogland, J.L. (1995). *The Black- tailed Prairie Dog: Social Life of a Burrowing Mammal*. Chicago, Illinois, AS: The University of Chicago Press.
* Long, Kim (2002). *Prairie Dogs: A Wildlife Handbook*. Boulder, Colorado, AS: Johnson Books. ISBN 1-55566-270-6.

## Pautan luar

* Desert USA: Prairie Dogs (Inggeris)
* Prairie dog (Inggeris)
* Greycliff Prairie Dog Town State Park Diarkibkan 2007-05-09 di Wayback Machine Diarkibkan 2006-10-07 di Wayback Machine (Inggeris)
* Prairie Dog Management, Kansas State University Diarkibkan 2012-11-20 di Wayback Machine (Inggeris)
* Italian association of Prairie dogs (Itali)

Templat:S. Xerinae1 nav
# Landak

| Landak |
| --- |
|  |
| Seekor landak Amerika Utara, *Erethizon dorsatum* |
| Pengelasan saintifik |
| Alam: | Haiwan |
| Filum: | Kordata |
| Kelas: | Mamalia |
| Order: | Rodensia |
| Suborder: | Hystricomorpha |
| Infraorder: | Hystricognathi |

**Landak** (Jawi: ‏لندق‎‎) merupakan sejenis rodensia yang berbulu tajam seperti duri yang meliputi bahagian atas badan. Spesies-spesies landak ada dua keluarga iaitu keluarga Hystricidae yang bertaburan di Asia dan Afrika dan keluarga Erethizontidae yang ditemukan di Amerika Utara dan Amerika Selatan. Spesies-spesies landak Hystricidae besar dan duduk di atas tanah manakala spesies-spesies landak Erethizontidae berbadan kecil dan boleh memanjat pokok-pokok hutan.

## Ciri fizikal

Badan seekor landak penuh dengan duri yang merupakan salah satu alat pertahanan landak yang berkesan. Sekiranya landak diserang atau terasa terancam, landak akan cuba melarikan diri dengan pantas ke dalam sarang mereka yang biasanya terletak di bawah tanah. Tetapi bukan semua spesies landak mempunyai bulu yang keras. Terdapat juga landak yang mempunyai bulu yang lembut seperti Trichys lipura di Borneo.

## Tabiat

Seseekor landak itu mampu memecut dengan laju untuk melarikan diri daripada pemangsa seperti harimau. Sekiranya landak tidak sempat melarikan diri mereka, landak akan mengembangkan bulu kerasnya sehinggakan seluruh tubuh mereka kelihatan penuh dengan duri tajam yang keras berceracakan. Sesetengah landak turut mengundurkan diri dengan laju ke arah pemangsa, menyebabkan durinya tercucuk kepada pemangsa tersebut.

## Lihat juga

* Landak susu
* Landak semut
* Landak laut

## Rujukan

## Pautan luar

* Kenali landak dengan lebih dekat lagi.
*
# Tikus belanda

| Tikus belanda تيکوس بلندا‎ |
| --- |
|  |
| Pengelasan saintifik |
| Alam: | Haiwan |
| Filum: | Kordata |
| Kelas: | Mamalia |
| Order: | Rodensia |
| Suborder: | Hystricomorpha |
| Keluarga: | Caviidae |
| Subkeluarga: | Caviinae |
| Genus: | *Cavia* |
| Spesies: | C. porcellus |
| Nama binomial |
| Cavia porcellus (Erxleben, 1777) |
| Sinonim |
| *Mus porcellus* *Cavia cobaya* *Cavia anolaimae* *Cavia cutleri* *Cavia leucopyga* *Cavia longipilis* |

**Tikus belanda** (juga dipanggil **cavi** sempena nama sains) merupakan rodensia dari ahli keluarga Caviidae dan genus *Cavia*. Mereka sebenarnya tidak berasal dari negeri Belanda, walaupun dinamakan sedemikian. Mereka asalnya datang dari kawasan Andes.
# Kelinci

| Kelinci كلينچي |
| --- |
|  |
| Kelinci Eropah (*Lepus europaeus*) |
| Pengelasan saintifik |
| Alam: | Haiwan |
| Filum: | Khordata |
| Kelas: | Mamalia |
| Order: | Lagomorpha |
| Keluarga: | Leporidae |
| Genus: | Lepus Linnaeus, 1758 |
| Spesies jenis |
| *Lepus timidus* Linnaeus, 1758 |
| Spesies |
|
See text |

**Kelinci** (Jawi: ‏كلينچي‎‎) atau **terwelu** atau **kuilu** atau **tegalan** ialah satu genus mamalia serupa arnab yang tergolong dalam famili *Leporidae*. Dalam bahasa Inggeris, arnab-arnab yang tergolong dalam genus ini dipanggil *hare*; dalam bahasa Melayu pula, sesetengah pihak menggunakan istilah **kelinci** atau **tegalan** untuk membezakan *hare* daripada *rabbit* (arnab).

## Pautan luar

* The Three Hares Project
* BBC Living World section about Hares
# Laurasia

Kawasan Laurasia dalam belah utara adibenua Pangea pada 200 juta tahun dahulu.
**Laurasia** ialah antara daratan besar membentuk sebahagian daripada adibenua Pangea di utara selain Gondwana yang selatan. Daratan ini muncul dari sekitar 335 hingga 175 juta tahun dahulu (j.t.d) di mana ia mula terpisah dari Gondwana 215 hingga 175 Mya (bermula dalam tempoh Trias lewat) menghanyut jauh ke utara dan akhirnya terpisah dengan terbukanya Lautan Atlantik Utara sekitar 56 j.t.d.

Daratan ini pernah wujud dalam rupa adibenua yang besar iaitu Proto-Laurasia mula-mula dari pemisahan Laurentia dari Baltika yang dua-duanya sebahagian daripada benua Columbia yang wujud 2,100-1,800 j.t.d merangkumi hampir semua blok benua Arkean yang diketahui; ia kemudiannya beransur menjadi dataran Rodinia sekitar 1 bilion tahun yang lalu.

## Sejarah pengkajian

Pada 1904–1909, Eduard Suess iaitu seorang ahli geologi Austria mencadangkan bahawa benua-benua di Hemisfera Selatan pernah tergabungkan dalam suatu daratan yang lebih besar dipanggil Gondwana. Pada tahun 1915, ahli meteorologi Jerman Alfred Wegener mencadangkan kewujudan sebuah adibenua yang dipanggil Pangaea. Pada tahun 1937, ahli geologi Afrika Selatan Alexander du Toit mencadangkan bahawa Pangea terbahagi kepada dua daratan yang lebih besar iaitu Laurasia di Hemisfera Utara dan Gondwana di Hemisfera Selatan dipisahkan oleh Lautan Tethys. Nama daratan benua utara ini datangnya dari gabungan nama-nama daratan Laurentia (muka benua purba membentuk sebahagian benua Amerika Utara) dan Asia.

## Rujukan

Sumber utama
* Du Toit, A. L. (1937). *Our wandering continents : an hypothesis of continental drifting*. Edinburgh: Oliver and Boyd. ISBN 9780598627582.
* Meert, J. G. (2012). "What's in a name? The Columbia (Paleopangaea/Nuna) supercontinent" (PDF). *Gondwana Research*. **21** (4): 987–993. Bibcode:2012GondR..21..987M. doi:10.1016/j.gr.2011.12.002. Dicapai pada 22 December 2019.
* Zhao, G.; Cawood, P. A.; Wilde, S. A.; Sun, M. (2002). "Review of global 2.1–1.8 Ga orogens: implications for a pre-Rodinia supercontinent". *Earth-Science Reviews*. **59** (1–4): 125–162. Bibcode:2002ESRv...59..125Z. doi:10.1016/S0012-8252(02)00073-9.